stanford-oval/wikipedia huggingface dataset:
ג'יימי ארנולד
ביוגרפיה

כבוגר מכללת וויצ'יטה סטייט, ארנולד החל את הקריירה האירופית שלו בבלגיה.
לראשונה נחת ג'יימי בישראל בשנת 1998 כשחקן הפועל גליל עליון שם שיחק עונה אחת.
ארנולד המשיך עם הגליל לעונה שנייה אולם פציעה קשה גרמה לקבוצה להתיר את חוזהו והוא שב לאחר זמן קצר לאירופה ושיחק בצרפת ובקפריסין. לאחר מכן הגיע לקבוצת נובו מסטו מסלובניה (שם אימן אותו מאמנו במכבי תל אביב, נבן ספאחיה) אותה הוביל לגמר גביע יול"ב, בו הפסידה הקבוצה לפאמסה ולנסיה.
לאחר מכן שיחק שנתיים בספרד בחובנטוד בדאלונה והצטרף בעונת 2005/6 למכבי תל אביב לשנתיים. במכבי זכה ארנולד בגביע ושתי אליפויות, כשהשנייה הוכרעה על ידי סל שנקלע על ידו שתי שניות לסיום הגמר. בעונת 2007/08 חתם בדינמו מוסקבה האזורית, אך בהמשך התיר את חוזהו וחתם בהפועל ירושלים. בתחילת העונה הציג יכולת מצוינת, הושבת לתקופה מסוימת עקב פציעה, וחזר בפברואר 2008 כדי להוביל את קבוצתו לזכייה שנייה ברציפות בגביע המדינה בכדורסל, תוך שהוא קולע בגמר 29 נקודות. לאחר שהפועל ירושלים סיימה את העונה במקום השישי ולא העפילה לפיינל פור, עזב ארנולד את הקבוצה וחתם בוירטוס בולוניה האיטלקית.
לאחר הקדנציה בווירטוס בולוניה, עבר ארנולד לקבוצת פריסטרי אתונה מהליגה היוונית לעונה אחת (2009/10). בעונה שלאחר מכן שיחק משחק בודד באולימפיה מילאנו. בעונת 2010/11 שיחק ארנולד בהפועל חולון מישראל.
ארנולד קיבל אזרחות ישראלית ב-2006, ומתוקף זכות האזרחות שיחק בנבחרת ישראל. ערך את הבכורה בנבחרת בספטמבר 2006 במסגרת מוקדמות אליפות אירופה 2007.
גבול גרמניה–צרפת

גבול גרמניה–צרפת (בגרמנית: Grenze zwischen Deutschland und Frankreich; בצרפתית: Frontière entre l'Allemagne et la France) הוא הגבול המפריד בין גרמניה לצרפת. אורכו 448 קילומטרים, וכמחצית ממנו עובר לאורך הריין.
היסטוריה

ראשיתו של גבול גרמניה–צרפת במאה ה-17 והאמנות השונות בעקבות מלחמת שלושים השנים (1618–1648), החל משלום וסטפאליה (1648) והסכמי ניימכן (1678–1679), מסמנות את הריין כגבול בין ממלכת צרפת למדינות גרמניה השונות. הגבול בפועל נקבע בקונגרס וינה ב-1815. הגבול השתנה לאחר התבוסה הצרפתית במלחמת צרפת–פרוסיה (1870–1871), אז נאלצה הרפובליקה הצרפתית השלישית למסור את אלזס-לורן לקיסרות הגרמנית החדשה. השטח הוחזר לאחר מכן לצרפת 48 שנים מאוחר יותר לאחר חוזה ורסאי ב-1919, לאחר תבוסתה של הקיסרות הגרמנית במלחמת העולם הראשונה. הגבול השתנה שוב בשנת 1941 כאשר גרמניה הנאצית סיפחה דה פקטו את האזור (לא מתוקף אמנה כלשהי וללא הכרה משפטית בין-לאומית). הגבול הנוכחי הוקם מחדש לאחר תבוסת גרמניה הנאצית במלחמת העולם השנייה.
מסלול

הגבול עוקב אחרי הריין העליון (אנ') מנקודת מפגש הגבולות עם הגבול הצרפתי–שווייצרי והגרמני–שווייצרי בבזל (47°35′24″N 7°35′20″E﻿ / ﻿47.590°N 7.589°E﻿ / 47.590; 7.589), ועובר בין שטרסבורג לאופנבורג. הריין מהווה את הגבול המזרחי של אלזס בצד הצרפתי ואת הגבול המערבי של מדינת באדן-וירטמברג בצד הגרמני.
במעלה הזרם בקרלסרוהה (48°58′01″N 8°14′02″E﻿ / ﻿48.967°N 8.234°E﻿ / 48.967; 8.234)עוזב הגבול את הריין, חותך מערבה ויוצר את הגבול הצפוני של אלזס ולורן בצד הצרפתי ואת הגבול הדרומי של ריינלנד-פפאלץ וחבל הסאר בצד הגרמני. הוא חולף על פני זארבריקן, פטיט-רוסל, פריימינג-מרלבך, קרוצוולד, אוברהרן, ופוגש את כביש E29 של האיחוד האירופי לפני שהוא מסתיים בנקודה המשולשת הגרמנית–צרפתית–לוקסמבורגית על המוזל ליד העיירה שנגן (49°27′36″N 6°22′08″E﻿ / ﻿49.460°N 6.369°E﻿ / 49.460; 6.369). בשל מיקומה בין שלוש המדינות נבחרה העיירה כאתר הסמלי לחתימת הסכם שנגן בין צרפת, גרמניה ומדינות בנלוקס ב-1985.
ראו גם

גאוגרפיה של גרמניה
גאוגרפיה של צרפת
יחסי גרמניה–צרפת
משמר הריין
ג'יימס סניידר

| --- | --- |

 לידה:  1952 (בן 72 בערך) פיטסבורג, ארצות הברית 
 מדינה:  ארצות הברית 
 השכלה:  אוניברסיטת הרווארד 
 פרסים והוקרה:  מפקד במסדר הכוכב של הסולידריות האיטלקית (2004)  אביר מסדר האמנויות והספרות (2010) 
 
ג'יימס סניידר (באנגלית: James S. Snyder; נולד ב-1952, ארצות הברית) היה מנכ"ל מוזיאון ישראל בירושלים בשנים 1996-2016.
ביוגרפיה

ג'יימס ס' סניידר נולד למשפחה יהודית בעיירה בל ורנון, למרגלות הרי האפלצ'ים, בדרום מערב פנסילבניה. בעיירת הולדתו חיו רק חמש משפחות יהודיות. הוא היה תלמיד מצטיין, בעיקר במקצועות ההומניים, ולאחר שסיים את התיכון בשנת 1969, התקבל ללימודי תואר הראשון בספרות אנגלית ובהיסטוריה של האמנות באוניברסיטת הרווארד.
בשנת 1972, עם תום לימודיו, התקבל לשנת התמחות במוזיאון לאמנות מודרנית בניו יורק. סניידר עבד במוזיאון כ-22 שנה, שם מילא תפקידים שונים, שהאחרון בהם היה סגן המנהל ובין היתר ארגן במוזיאון תערוכות ענק ביניהן הרטרוספקטיבה של פבלו פיקאסו (1980) ושל אנרי מאטיס (1992).
בשנת 1996, עם סיום תפקידו של מרטין וייל כמנהל מוזיאון ישראל, מונה סניידר למחליפו. לפני שקיבל את התפקיד, סניידר מעולם לא ביקר קודם לכן בישראל, דבר שעורר ביקורת על כך שלא נמצא מועמד ישראלי.
במהלך כהונתו של סניידר עמד בראש המאמצים לגיוס ולשיפוץ רחב היקף במוזיאון בתקציב של 100 מיליון דולר. השיפוץ נמשך כ-5 שנים והושלם בשנת 2010.
בשנת 2017 עורר סניידר ביקורת על כך שקיבל שכר כפול גם מהמוזיאון וגם מאגודת ידידי המוזיאון (בין השנים 2010 ל-2015 קיבל סניידר כ-8.3 מיליון דולר מאגודת הידידים עבור פעילותו כמגייס כספים).
ביוני 2019, מונה ליושב ראש קרן ירושלים ארצות הברית (הארגון שאחראי על גיוס תרומות לקרן ירושלים בארצות הברית).
פרסים והוקרה

בשנת 2004 קיבל את "מסדר הכוכב של הסולידריות האיטלקית" מטעם ממשלת איטליה, ובשנת 2010 קיבל את אות אביר מסדר האמנויות והספרות מטעם הרפובליקה הצרפתית.
במרץ 2011 דורג כאחד מ-50 האנשים המשפיעים ביותר בעולם האמנות ברשימה השנתית של עיתון האמנות הצרפתי, "Journal des Arts".
חיים אישיים

סניידר נשוי לטינה דייוויס סניידר, מעצבת גרפית והוא אב לבן ובת.
הערות שוליים

↑   שני ליטמן, ג'יימס סניידר יסיים את תפקידו כמנכ"ל מוזיאון ישראל בסוף 2016, באתר הארץ, 28 בפברואר 2016
1 2 3  רונן טל, ‏מסעות ג'יימס בארץ הקודש, באתר גלובס, 31 ביולי 2007
↑  נטע אלכסנדר, עכבר העיר, 120 עיתונאים ו-100 מיליון דולר: מוזיאון ישראל נפתח מחדש, באתר הארץ, 21 ביולי 2010
↑  אלי ערמון אזולאי, עכבר העיר, 50 אלף מבקרים כבר פקדו את מוזיאון ישראל המחודש, באתר הארץ, 10 באוגוסט 2010
↑  שרון שפורר, תנאי השכר החריגים של מנכ"ל מוזיאון ישראל היוצא: מיליונים מההנהלה ומעמותת הידידים ודירה ב-20 אלף ש"ח, באתר "המקום הכי חם בגיהנום", 16 בינואר 2017
↑   נעמה ריבה, אמנים בכירים בקריאה למוזיאון ישראל: סיימו ההתקשרות עם ג'יימס סניידר, באתר הארץ, 23 באפריל 2017
↑  James S. Snyder Appointed Executive Chairman of the Jerusalem Foundation, Inc.,
↑  דניאל ראוכוורגר, מנכ"ל מוזיאון ישראל ג'יימס סניידר דורג בין 50 המשפיעים באמנות, באתר הארץ, 8 במרץ 2011
| --- | --- |
בקרת זהויות :  NLI: 987007272073305171  ISNI: 0000 0000 3000 0774  LCCN: n92025283  NTA: 118589857  SNAC: w6809qqt  SUDOC: 169471004  VIAF: 105173   WorldCat (עם VIAF): 105173
בוביסוקס!

| --- | --- |

 תקופת הפעילות:  1984–1988  2010
 סוגה:  מוזיקת פופ, יורופופ, מוזיקת שלאגר 
 חברת תקליטים:  Bahama Records, סונט רקורדס 
 פרסים והוקרה:  פרס כבוד של חבר המושבעים של פרס שפלמן (1985)  פרס הספרות ע"ש פר גינט (1985) 
 פרופיל ב-IMDb
 חברות
 האנה קרוג אליזבת אנדריאסן
 
בוביסוקס! (באנגלית: Bobbysocks!) הוא צמד פופ נורווגי הכולל את האנה קרוג הנורווגית ואליזבת אנדריאסן השוודית-נורווגית. הצמד זכה באירוויזיון 1985 עם השיר "La det swinge" ("תן לזה להתנדנד").
היסטוריה

הצמד הוקם בשנת 1983. קרוג ואנדריאסן השתתפו בעבר באירוויזיון. קרוג הופיעה שלוש פעמים, ובכולן ייצגה את נורווגיה: בשנת 1971 לבדה, בשנת 1985 עם הצמד וכחלק מ- "Just 4 Fun" בשנת 1991. אנדריאסן ייצגה את שוודיה עם קיקי דניאלסון כחלק מלהקת "הצ'יפס" ב-1982 ואחרי הזכייה בשנת 1985, החליטה אנדריאסן להתאחד עם ג'ן וורנר דניאלסן (אנ') ב-1994 ולשיר סולו בתחרות האירוויזיון לשנת 1996. על פי ספרו של ג'ון קנדי או'קונור, האירוויזיון - ההיסטוריה הרשמית, אנדריאסן היא אחת מחמשת האומנים שהופיעו בתחרות ארבע פעמים, והיא גם אחת מארבעת האמנים היחידים שסיימו במקום הראשון והשני באירוויזיון (אירוויזיון 1985 ו-1996).
שירם הראשון של הצמד היה "אני לא רוצה לשבור את ליבי" בשנת 1984. הרעיון שמאחורי שיריהם של הצמד היה לקחת שירים משנות ה-50 בסגנון הסווינג, ולהוסיף להם פאן "מודרני" של שנות השמונים. רעיון זה הושם במלואו על תקליט הפטיפון הראשון שלהם, אשר היה מורכב מאוסף של קאברים ושירים חדשים.
הצמד תכנן שהסינגל הבא שלהם ייקרא "רדיו", אך התוכניות השתנו כאשר הצמד זכה בתחרות האירוויזיון. "La det swinge" טיפס למקום הראשון במצעד השירים בנורווגיה, וכמו כן גם בבלגיה. שיר זה היה באחד מעשרה המקומות הראשונים בשוודיה ובאירלנד, ובטופ 20 של הולנד ואוסטריה. הוא נכנס למצעד הסינגלים הבריטי ב-25 במאי 1985, והגיע למקום ה-44; השיר נשאר במקום זה למשך ארבעה שבועות. היא הוחדרה גם למדינות כמו גרמניה, יפן ואוסטרליה.
בשנת 1985, הודות לניצחונם בתחרות האירוויזיון, הצמד זכו בפרס פר גינט, אשר הוענק על ידי ה-סטורטינג, הפרלמנט הנורווגי.
נוסף על כך, בעקבות ניצחונם באירוויזיון, הצמד שחררו מחדש תקליט פטיפון עם השיר "La det swinge" בתוכו. תקליט זה הגיע למעמד הזהב. האלבום הבא שלהם, "Waiting for the Morning" (מחכה לבוקר), יצא באפריל 1986. אלבום זה נושא את שמו של סינגל נוסף שלהם, בעל אותו השם. גם הסינגל וגם האלבום הגיעו להצלחה ענקית בנורווגיה בכך שהגיע למקום הראשון במצעד הפזמונים הנורווגי ובמצעד האלבומים. האלבום "Walkin' on Air" (הולכים על האוויר) הוקלט בלוס אנג'לס בשנת 1987 והופק על ידי ביל מקסוול. אלבום זה הגיע למעמד זהב במשך ארבעה ימים והפך להיות התקליט השלישי והאחרון של הצמד. ממש לפני ששוחרר האלבום "If I Fall" (אם אפול), הסינגל במקום הראשון בנורווגיה, הצמד החליט לבצע מעשה "משוגע בצורה עדינה" וביצע קאבר ל"Swing it, magister'n", שיר משנת 1940 שהושר במקור על ידי הזמרת השוודית והשחקנית אליס באבס. השיר שוחרר כסינגל בקיץ של 1987.
בשנת 1988, הצמד התפרק לאחר 4 שנים מוצלחות, אך עדיין קרוג ואנדריאסן המשיכו להופיע פעם אחר פעם על הבמה בנורווגיה. הן הופיעו יחדיו בשיר היובל באירוויזיון בקופנהגן, דנמרק, באוקטובר 2005.
במהלך מאי 2010, הצמד ביצעו קאמבק קצר בו חגגו 25 שנים מאז זכייתם באירוויזיון בשנת 1985, בו השיקו אלבום לקט הנקרא "Let It Swing - The Best Of Bobbysocks!" ("תן לזה להתנדנד - המיטב של Bobbysocks") אשר כלל 2 שירים חדשים שהוקלטו, אשר השיגו את המקום ה-13 במצעד האלבומים הנורווגי. השגת מקום זה סייעה ל"ייבוא מעריצים" לא רק בנורווגיה, אלא גם במדינות שונות ברחבי העולם.
דיסקוגרפיה > אלבומים

1984: Bobbysocks! (שוחרר מחדש בשנת 1985 עם "תן לזה להתנדנד")
1986: Waiting for the Morning (מחכה בבוקר) (נערך מחדש ב -1994)
1987: Walkin 'on Air (הולכים על אוויר)
דיסקוגרפיה > אלבומי לקט

2010: תן לזה להתנדנד - המיטב של Bobbysocks!
דיסקוגרפיה > סינגלים

1984: "אני לא רוצה לשבור את ליבי"
1984: "רדיו" (שוחרר מחדש ב-1985)
1985: "תן לזה להתנדנד" / "לה דט סווינג"
1985: "סלעי חצות"
1986: "ממתינה לבוקר"
1986: "ג'וני והבנות הרוקדות"
1987: "נדנד את זה, מגיסטרן"
1987: "אם אפול"
1987: "אל תעזוב אותי כאן בלעדיך"
2010: "תודה" (עם אלכסנדר ריבאק)
הערות שוליים

↑  "Eurovision Song Contest 1985". Eurovision Song Contest. נבדק ב-10 בפברואר 2017. {{cite web}}:  (עזרה)
↑  O'Connor, John Kennedy. The Eurovision Song Contest - The Official History. Carlton Books, UK. 2007 ISBN 978-1-84442-994-3
↑  Rice, Tim; Rice, Jonathan; Gambaccini, Paul (1990), Guinness Book of British Hit Singles & Albums, Enfield, Middlesex: Guinness World Records and Guinness Publishing, ISBN 0-85112-398-8
↑  "Bobbysocks". BBC One. נבדק ב-10 בפברואר 2017. {{cite web}}:  (עזרה)
| --- | --- |
בקרת זהויות :  BIBSYS: 3108416  BnF: cb139020505 (data)  GND: 10285707-6  ISNI: 0000 0000 9251 2724  MusicBrainz: bd8389cf-4ac2-4b85-8b37-7ad910fccf04  NKC: xx0029778  VIAF: 76145970331432252587   WorldCat (עם VIAF): 76145970331432252587
בנק פויכטוונגר

| --- | --- |

שלט "י. ל. פויכטונגר בנק כללי לעסקי מסחר בע"מ" (השני מלמטה) על בניין ג'נרלי בירושלים, 1940–1946
 נתונים כלליים
 מייסדים:  יעקב-לייב פויכטוונגר
 תקופת הפעילות:  בשנת 1857 במינכן  בשנת 1936 בארץ ישראל המנדטורית – 1968
 מיקום המטה:  תל אביב
 
בנק פוֹיכְטְוַונגֶר (Feuchtwanger) היה בנק מסחרי ישראלי שנוסד בשנת 1936 על ידי משפחת בנקאים מעולי גרמניה, ופעל עד שנת 1968, אז השתלט בנק ישראל על עסקיו כשהיה בהליך פירוק.
לקריאה נוספת

שלמה פרנקל ושמשון ביכלר, המיוחסים אצולת הממון של ישראל, הוצאת כדים, 1984
Nathan Drori, The I.L. Feuchtwanger Bank, The Feuchtwanger Stambaum, Tel Aviv, 2009. pp. XXXVII-XLIII
הערות שוליים

1 2  המיוחסים אצולת הממון של ישראל, שלמה פרנקל ושמשון ביכלר, הוצאת כדים, 1984
↑  בנקים מתמזגים, דבר, 30 בינואר 1938
↑  אין קשר בין בנק זה לבנק ירושלים שנוסד ב-1963
↑  מי הם הבנקים שיוצאו מן הרשימה?, הַבֹּקֶר, 22 בפברואר 1938
↑  בנק כללי למסחר י.ל. פויכטוואנגר בע"מ, הארץ, 20 באפריל 1939
↑  מפת תל אביב והסביבה שנערכה בשנת 1958 והודפסה ב- 1960 ע"י מחלקת המדידות, עם ציון מיקום 'בנק פויכטונגר' (מס' 408 במפתח), באתר הספרייה הלאומית, אוסף המפות ע"ש ערן לאור
↑  איגוד רכש את פויכטונגר, דבר, 7 במרץ 1958
↑  מיזוג פויכטונגר-איגוד לא ייצא לפועל, הַבֹּקֶר, 25 בספטמבר 1958
↑  מרדכי צבי, על מה המחלוקת בין "פויכטונגר" ל"אלרן"?, מעריב, 18 ביולי 1966
↑  ניתן צו מניעה נגד בנק אלרן, מעריב, 15 ביולי 1966
↑  נתפסו בכלכלתם, באתר גלובס, 27 בספטמבר 2006
↑  השליטה על בנק אלרן תעבור לבנק פויכטוונגר, מעריב, 4 באוקטובר 1966
↑  מבקר המדינה בודק טיפולו של, מעריב, 5 בנובמבר 1967
↑  דניאל בלוך, כל עסקי בנק ישראל, דבר, 3 במאי 1967
↑  בנק אלרן יימכר על ידי מיכרז, מעריב, 12 בפברואר 1967
↑  אלרן יימכר במכרז פומבי, דבר, 13 בפברואר 1967
↑  בנק אלרן יימכר למליונר הקנדי דונקלמן, דבר, 20 בפברואר 1967
↑  דונקלמן הסתלק מכוונתו לרכוש את בנק אלרן, דבר, 27 בפברואר 1967
↑  בנק ישראל ינהל את אלרן, מעריב, 6 במרץ 1967
↑  בנק קרדיט הסתבך בקשיים, מעריב, 26 באפריל 1967
דניאל בלוך, כל עסקי בנק ישראל, דבר, 3 במאי 1967
בנק אלרן נרכש על ידי בנק לאומי, דבר, 17 באוגוסט 1967
↑  הבנק לחרושת ולמסחר מרחיב פעולותיו, דבר, 15 בדצמבר 1967
1 2  סקירה היסטורית מקיפה של בנק ברקליס-מרכנתיל, על ידי פירמת רו"ח זהר את זהר, עבור ועדת החקירה הפרלמנטרית בנושא איתור והשבת נכסים של נספי השואה
↑  MONEY SUPPLY, CREDIT, AND THE BANKING INSTITUTIONS, page 349
↑  ע"א 212/74 - שמעון גרינבוים נ' המפרק של בנק אלרן בע"מ
↑  בנק אלרן בערבון מוגבל, מעריב, 7 באוגוסט 1969
↑  ע"פ 164/69 - מדינת ישראל נגד יוסף אפשטיין ורענן אמיר
↑  יוסף צוריאל, ביהמ"ש העליון החמיר עונשם של מנהלי בנק פויכטוונגר, מעריב, 14 ביולי 1969
↑  ע"א 817/79 קוסוי נ' בנק י.ל. פויכטונגר, פ"ד לח(3) 257:
| --- | --- |
בקרת זהויות :  NLI: 987007261181205171
גארפילד וכח החיות

| --- | --- |

כרזת הסרט בעברית
 מבוסס על:  גארפילד מאת ג'ים דייוויס
 בימוי:  מארק א. ז. דיפה
 הופק בידי:  דניאל צ'ובה ג'ון דייוויס
 תסריט:  ג'ים דייוויס
 מדבבים:  פרנק ולקר (גארפילד) וולי וינגרט (ג'ון ארבוקל (גארפילד)) גרג ברגר (אודי (גארפילד)) ונסה מרשל ג'ייסון מרסדן אודריי וואסילוואסקי Cathy Cavadini 
 מוזיקה:  קנת בורגומסטר 
 מדינה:  ארצות הברית ארצות הברית
 חברת הפקה:  Davis Entertainment, ג'ים דייוויס, The Animation Picture Company 
 חברה מפיצה:  20th Century Studios Home Entertainment, נטפליקס 
 שיטת הפצה:  וידאו על פי דרישה, הפצה לאולמות הקולנוע, direct-to-video 
 הקרנת בכורה:  16 ביוני 2009
 משך הקרנה:  79 דקות
 שפת הסרט:  אנגלית 
 סוגה:  סרט קומדיה, סרט לכל המשפחה 
 סרט קודם:  פסטיבל הצחוק של גארפילד 
 www.garfield.com/d2v/gpf/
 דף הסרט ב־IMDb
 
גארפילד וכח החיות (באנגלית: Garfield's Pet Force) הוא סרט הנפשה ממוחשבת משנת 2009, בכיכובה של הדמות גארפילד מקומיקס בעל אותו שם. הסרט הופק על ידי ג'ון דייוויס, ונכתב על ידי יוצרו של גארפילד, ג'ים דייוויס. זהו סרט ההנפשה המלא השלישי והאחרון שמבוסס על טרילוגיה זו לאחר הסרטים "גארפילד הופך לאמיתי" ו"פסטיבל הצחוק של גארפילד".
תקציר העלילה

לאחר שווטויקס גנבה את מערבל המולקולות ("מערמול" בקיצור) מפרופסור ווילי והמלך ג'ון היא שלטה בסיירת החיות אשר ניסו לעצור אותה, למרבה המזל גארזוקה הצליח לשרוד והוא עף מעולם הקומיקס אל העולם המצויר שם הוא פוגש את גארפילד ואת חבריו, ארלין, אודי ונרמל אשר דומים לסיירת החיות שלו, גארזוקה נותן להם את השיקוי והם קיבלו כוחות מיוחדים, אולם, ווטויקס גילתה את מיקומו של גארזיקה וגנבה מגארפילד את היהלום אשר מפעיל את המערמול והפכה את תושבי העיר לזומבים כדי לתפוס את גארזיקה. בעזרתו של גארפילד, סיירת החיות הצליחה לגבור על ווטויקס ולהפוך אותה לטובת לב באמצעות המערמול והחזירו את תושבי העיר לקדמותם. בסוף, ארלין, אודי ונרמל חזרו לצורתם המקורית וגארזוקה, המלך ג'ון, ווטויקס ופרופסור ווילי חזרו אל עולם הקומיקס והחזירו את סיירת החיות המקורית לקדמותה, ובנוסף, המלך ג'ון ווטויקס התחתנו באושר ועושר.
מדבבים

פרנק ולקר - גארפילד / גארזוקה / דמויות שונות
גרג ברגר - אודי / אודיוס
אודרי וואסילוסקי - ארלין / סטארלינה
ג'ייסון מארסדן - נרמל / אבנרמל
וולי ווינגרט - ג'ון ארבוקל / המלך ג'ון
ונסה מרשל - ווטויקס
גרג איגלס - אלי
פרד טאטאסקור - בילי הדוב / שומר
סטיבן סטנטון - רנדי הארנב / דמויות שונות
ניל רוס - וולטר "וולי" סטגמן / צ'ארלס / פרופסור וולי
מדבבים > מדבבים בעברית

יואב בר לב - גארפילד / גארזוקה
יובל סגל - נרמל / אבנרמל
טליה ברקאי - ארלנה / סטארלנה
גלעד קלטר - ג'ון ארבוקל / המלך ג'ון
עמי מנדלמן - וולי / פרופסור וולי
מיכה אוזין סליאן - איליי / שומר ספייקי
אורלי קטן - בוניטה
עדי קוזלובסקי - בטי
גיא רושיניאק - צ'ארלס / בעל דוכן קומיקס / שומר עם קסדה בעל קרן
נורית בנאי קורן - ווטויקס
גדי לוי - שומר רזה / קולות רקע
קובי ליקורמן - קולות רקע
עמית יוסוביץ' - קולות רקע
יובל בריג - קולות רקע
טובל ישראלי - קולות רקע
ביקורת

ג'ולי הרמן נתנה לסרט ציון 1 מתוך 5 ואמרה "ילדים אשר אוהבים את גארפילד יאהבו יותר לצפות בסדרת הטלוויזיה או בסרטי הלייב-אקשן".
ג'בר מועדי

שייח' ג'בר מועדי (בערבית: شيخ جبر داهش معدي בתעתיק מדויק: ג'בר דאהש מֻעדי; ירכא, 1 באפריל 1919 – 19 במאי 2009) היה פוליטיקאי דרוזי-ישראלי, חבר הכנסת וכיהן כסגן שר התקשורת וסגן שר החקלאות; הדרוזי הראשון שכיהן בממשלה.
קורות חיים

ג'בר מועדי נולד בכפר ירכא בגליל, ובשנת 1943 נידון על ידי הבריטים לחמש שנות מאסר על רצח בן כפרו על רקע כבוד המשפחה. הוא ריצה את עונשו בכלא עכו ונמלט ממנו ב-1947.
מועדי נבחר לכנסת השנייה מטעם הרשימה הדמוקרטית לערביי ישראל, שהייתה מפלגת לוויין של מפא"י, וכיהן כחבר בוועדת הכספים. בבחירות לכנסת השלישית התמודד בשנית מטעם הרשימה הדמוקרטית לערביי ישראל, בתחילה לא נבחר אולם בהמשך החליף את סיף-אלדין אל-זועבי.
מכאן חלה ירידה בהשפעתו של מועדי, כשבשנים שלאחר מכן, לא מילא תפקיד באחת מוועדות הכנסת. מועדי לא נכנס לכנסת הרביעית. לקראת הבחירות לכנסת החמישית הצטרף למפלגת שיתוף ואחווה, מפלגה שייצגה גם את הציבור הדרוזי, ומטעמה נבחר.
לכנסת השישית נבחר מטעם מפלגת שיתוף ואחווה. במהלך כהונתו היה שותף להקמת סיעת שיתוף ופיתוח שהייתה איחוד סיעות המיעוטים שיתוף ואחווה וקידמה ופיתוח. תוך זמן קצר התפרקה הסיעה לשתי סיעות המקור, ומועדי חזר לשיתוף ואחווה. בהמשך הקדנציה פרש מסיעתו המקורית והקים סיעת יחיד בשם סיעה דרוזית ישראלית, סיעה שהשתתפה בכנסת זו בלבד.
לאחר מלחמת ששת הימים קרא להקים מדינה דרוזית עצמאית ברמת הגולן.
לכנסת השביעית נבחר מטעם קידמה ופיתוח, מפלגת מיעוטים שהייתה קשורה למערך כשהוא חובר לסיף אלדין אל-זועבי. בכנסת זו כיהן כסגן שר התקשורת בממשלה ה-15 תחת שמעון פרס, והיה לדרוזי הראשון המכהן כסגן שר. בתקופת כהונתו פותחה והונחה התשתית לפעילותו של משרד התקשורת.
בכנסת השמינית המשיך לכהן כסגן שר התקשורת בממשלה ה-16 ובממשלה ה-17, ובהמשך כיהן גם כסגן שר החקלאות.
לקראת הבחירות לכנסת התשיעית הצטרפה סיעתו לרשימה ערבית מאוחדת שקמה מתוך איחוד רשימות המיעוטים קידמה ופיתוח והרשימה הערבית לבדואים וכפריים. מועדי לא נבחר לכנסת, אך היה אמור להחליף במהלך הקדנציה את חבר הכנסת חמאד אבו רביעה. אבו רביעה סירב להתפטר, ובתגובה מועדי הפעיל נגדו מכבשת לחצים ואיומים. בדצמבר 1980, קיבל מאבו רביעה סכום של 60 אלף שקלים תמורת ביטול הסכם הרוטציה. עם זאת, מועדי עדיין לא התרצה, ואבו רביעה נרצח על ידי בניו של מועדי בינואר 1981. בניו של מועדי הורשעו ברצח ונכלאו, ולאחר כעשר שנים קיבלו חנינה ושוחררו. מועדי נכנס לכנסת במקום אבו רביעה, והמשיך לכהן בה עד לפיזורה כעבור כחמישה חודשים.
הערות שוליים

↑  אטלס כרטא לתולדות מדינת ישראל, מפתח לשמות אישים ועניינים, ירושלים 1983, עמוד 63
↑  הגיעה העת להקים מדינה דרוזית ברמה, מעריב, 23 באוקטובר 1967
| --- | --- |
בקרת זהויות :  NLI: 987007524412205171  GND: 1163533572  VIAF: 315201095   WorldCat (עם VIAF): 315201095
ג'ק וייט (מפיק סרטים)

| --- | --- |

ג'ק וייט בשנת 1919
 לידה:  2 במרץ 1897 בודפשט, האימפריה האוסטרו-הונגרית 
 פטירה:  10 באפריל 1984 (בגיל 87) צפון הוליווד, ארצות הברית 
 שם במה:  Preston Black 
 שם לידה:  Jacob Weiss 
 מדינה:  ארצות הברית 
 תקופת הפעילות:  1920–1959 (כ־39 שנים) 
 בן או בת זוג:  פאולין סטארק (1927–1937) 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ג'ק וייט (באנגלית: Jack White;‏ 2 במרץ 1897 - 10 באפריל 1984) היה מפיק סרטים, במאי ותסריטאי יהודי-אמריקאי.
חייו

וייט נולד בבודפשט, הונגריה בשם "יעקב וייס", ובילדותו היגרה משפחתו לארצות הברית, והשתקעה בהוליווד. בשל קרבתם לאולפני תעשיית הקולנוע, השתלב וייט ביחד עם שלושת אחיו בתפקידים שונים בתחום.
החל משנת 1926 הפך וייט למפיק המוביל בחברת הסרטים "Educational Pictures (אנ')", והעסיק את אחיו הצעיר ג'ולס וייט כבמאי סרטים.
בעקבות הצלחתו של אחיו ג'ולס בחברת סרטי קולומביה, העסיק הוא את ג'ק כמפיק וכבמאי, בעיקר של קומדיות.
ג'יימס סקאלי

| --- | --- |
אין תמונה חופשית
 לידה:  19 באפריל 1992  (בן 32) סן אנטוניו, טקסס, ארצות הברית
 מדינה:  ארצות הברית 
 תקופת הפעילות:  מ-2016
 מקום לימודים:  אוניברסיטת אוטרביין
 פרופיל ב-IMDb
 
ג'יימס ניקולס סקאלי (באנגלית: James Nicholas Scully; נולד ב-19 באפריל 1992) הוא שחקן אמריקאי, המוכר מתפקידו בתור ג'ייסון בסדרה "Heathers"‏ (2018) בפרמאונט (אנ') ובשל הופעתו בתור פורטי קווין בסדרה "את" (2019–2021) בנטפליקס.
ביוגרפיה

סקאלי נולד וגדל בסן אנטוניו, טקסס. הוא למד בחטיבת הביניים דריסקול ובבית הספר התיכון נורת' איסט לאמנויות.
בצעירותו בילה תקופה קצרה באנגליה כשאביו הוצב במסגרת שירותו הצבאי בחיל האוויר של ארצות הברית.
מאוחר יותר למד באוניברסיטת אוטרביין (אנ'), שם סיים תואר ראשון באמנויות ובתיאטרון מוזיקלי.
סקאלי היה גם מדריך רכיבה במשך שלוש שנים. הוא הומוסקסואל.
קריירה

לפני שעבד בלוס אנג'לס, התגורר סקאלי בניו יורק והופיע בתיאטרון אוף ברודוויי.
בשנת 2016, סקאלי ערך את הופעת הבכורה שלו בסדרת הדרמה של סדרת האינטרנט, "Sublets". בהמשך הופיע סקאלי בסדרות טלוויזיה, כמו "קוונטיקו" ו"מוקד 911". הוא הופיע גם בפרסומות.
בשנת 2018, סקאלי כיכב בתפקיד הראשי בסדרה "Heathers" מבית רשת הטלוויזיה פרמאונט (אנ').  בינואר 2019 פורסם כי סקאלי לוהק לתפקיד ראשי בעונה השנייה של סדרת המתח של נטפליקס, "את".
בשנת 2022 גילם את צ'ארלי בסרט הקומדיה הלהט"בי "פייר איילנד" בבימויו של אנדרו אהן (אנ'). הסרט יצא ב-3 ביוני 2022 בהולו. באותה השנה גילם את ברנרד פיצמרטין בעונה הרביעית של סדרת גיבורי העל "טיטאנים" ברשת HBO Max.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2020 | Straight Up | ריידר |  |
| 2020 | הדבר האחרון שהוא רצה | כתב מרושל |  |
| 2022 | פייר איילנד | צ'ארלי |  |
| 2023 | Problemista | בינגהאם |  |
| TBA | Something's More Than One Thing | רמי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Sublets | אורח במסיבה | סדרת רשת; פרק: "Batman's Girlfriend" |
| 2017 | קוונטיקו | טייט | פרק: "Mockingbird" |
| 2018 | Heathers | ג'ייסון "ג'יי.די" דין | תפקיד ראשי; 10 פרקים |
| 2018 | מוקד 911 | טראוויס | פרק: "Merry Ex-Mas" |
| 2019–2021 | את | פורטי קווין | תפקיד ראשי (עונה 2) תפקיד אורח (עונה 3); 11 פרקים |
| 2021 | אהבה מודרנית | פורד | פרק: "How Do You Remember Me?" |
| 2022–2023 | טיטאנים | ברנרד פיצמרטין | 9 פרקים |
הערות שוליים

↑  Galvao, Carol Abbott (6 ביוני 2020). "You Actor James Scully Talks Imposter Syndrome And Finding His Stride". Wonderland Magazine. נבדק ב-11 ביולי 2020. {{cite web}}:  (עזרה)
↑  Jakle, Jeanne (24 בינואר 2018). "NESA grad James Scully plays murderous J.D. in TV's "Heathers."". נבדק ב-1 בפברואר 2019. {{cite web}}:  (עזרה)
↑  Mendoza, Madalyn; mySanAntonio.com (2020-01-03). "San Antonio 'You' fans are surprised to learn actor who plays 'Forty' is from here". San Antonio Express-News. נבדק ב-2020-01-03.
↑  James Scully, star of the new Heathers remake, awaits the dark promise of fame, Interview Magazine, ‏2018-04-25 (באנגלית אמריקאית)
↑  Mullen, Matt (25 באפריל 2018). "James Scully, star of the new Heathers remake, awaits the dark promise of fame". Interview Magazine. נבדק ב-1 בפברואר 2019. {{cite web}}:  (עזרה)
↑  Beamer, Randy (25 במאי 2017). "San Antonio actor to star in new TV series, talks about 'secret' to his success". News 4 San Antonio. נבדק ב-1 בפברואר 2019. {{cite web}}:  (עזרה)
↑  Rosa, Christopher (26 בדצמבר 2019). "James Scully Is Aware His 'You' Character's Name Is Ridiculous". Glamour. נבדק ב-29 בדצמבר 2019. {{cite web}}:  (עזרה)
↑  "Meet James Scully". SWERVE. 1 נוב' 2015. נבדק ב-6 באוגוסט 2020. {{cite web}}:  (עזרה)
↑  Rosa, Christopher (26 בדצמבר 2019). "James Scully Is Aware His 'You' Character's Name Is Ridiculous". Glamour (באנגלית). נבדק ב-2020-01-10. {{cite web}}:  (עזרה)
↑  Pardo, Natalie (2 בינואר 2020). "James Scully and his similarities with Forty Quinn in a darker YOU Season 2". BookOf. נבדק ב-30 ביולי 2020. {{cite web}}:  (עזרה)
↑  Petski, Denise (11 באוקטובר 2016). "'Heathers' TV Land Pilot Casts Its JD & Veronica". Deadline. נבדק ב-1 בפברואר 2019. {{cite web}}:  (עזרה)
↑  Andreeva, Nellie (4 באוקטובר 2018). "'Heathers': Shelved Reboot Series To Air On Paramount Network With Edits". Deadline Hollywood. נבדק ב-1 בינואר 2019. {{cite web}}:  (עזרה)
↑  Petski, Denise (31 בינואר 2019). "You: James Scully & Jenna Ortega Cast in Series' Second Season on Netflix". Deadline Hollywood. נבדק ב-1 בפברואר 2019. {{cite news}}:  (עזרה)